โสมชบาจ๊ะจ๋า 12/01/61
สมเด็จพระเทพรัตนราชสุดาฯ สยามบรมราชกุมารี เสด็จฯแทนพระองค์ พระราชทานปริญญาบัตร ที่มหาวิทยาลัยพะเยา จ.พะเยา วันที่ 16 ม.ค. เป็นวันที่สอง,ท่านทูตออสเตรเลียประจำประเทศไทย Paul Robilliard รับเชิญ อัชชพล ดุสิตนานนท์ นายกสมาคมสถาปนิกสยามในพระบรมราชูปถัมภ์ ร่วมแถลงข่าวนิทรรศการระดับโลก Gienn Murcutt Architecture For Place ที่สมาคมสถาปนิกสยามฯ 18 ม.ค. เวลา 13.30 น. ,ช่วยศิษย์เก่าสาธิตปทุมวัน หารายได้ตั้งกองทุนครูเกษียณเพื่อทดแทนพระคุณครู ฐาปน สิริวัฒนภักดี ปิดสนามกอล์ฟราชพฤกษ์ วันที่ 15 ม.ค. ให้จาตุวัฒน์ จ่างตระกูล จัดกอล์ฟการกุศล,เฮียฮ้อ–สุรชัย เชษฐโชติศักดิ์ ฉลองปี 2018 แบบแฮปปี้ เพราะซีรีส์ หนุมาน สงครามมหาเทพ พลังลิงน้อยมารุติสุดน่ารัก และ รายการคุยข่าวเช้า ได้เรตติ้งอันดับ 1 ช่วงไพร์มไทม์เช้าเย็น ต่อไปก็รอดู ช่อง 8 ขึ้นอันดับ 3 ตามที่ประกาศไป,ไปปาฐกถาพิเศษ เล่าเรื่อง ในหลวง ร.9 กับแรงบันดาลใจในการเขียนกลอน จนได้ปลื้มกับรางวัลเกียรติยศดีเด่นด้านกวีนิพนธ์จากสมาคมภาษาและหนังสือแห่งประเทศไทย สุภาพ คลี่ขจาย ยิ่งปลื้มเมื่อ ชุติมา ภรรยาอดีตท่านทูต ประภัสสร เสวิกุล ซึ่งเป็นนักเขียนเหมือนกัน บอกว่าต้องแอบปาดน้ำตาด้วยความซาบซึ้ง สะเทือนใจเหมือนผู้ฟังอีกหลายคน,ชวนเด็กๆ ไปสนุกแบบสตรอง ในวันเด็กแห่งชาติ จิตตินันท์ หวั่งหลี จัดงาน Future Park Super Kids ให้ตะลุยด่านท้าประลองหนูน้อยจอมพลัง กับนักแสดงหนุ่มน้อย น้องแม็ค–ณัฐพัชร์ นิมจิรวัฒน์ ที่แคสคาต้า ฟิวเจอร์พาร์ค 13 ม.ค. ,ถวัลย์วงศ์ ธีระวิทยภิญโญ แสนซึ้งน้ำใจเพื่อน เพราะพอเปรยว่าจะแข่งประมูลพระบรมรูป ร.9 ทรงแซกโซโฟน ของ วัชระ ประยูรคำ ซึ่ง สุชิน รัตนศิริวิไล มอบให้ วตท.นำไปประมูล คุณติ๊ก–สุชิน ก็ยกอีกองค์มาให้เป็นของขวัญมงคลปีใหม่ ซึ่งก่อนนี้ เจ้าสัวสวัสดิ์ หอรุ่งเรือง เคยประมูลไปตั้ง 4.5 ล้าน––เพื่อนแบบ คุณติ๊ก นี่ น่าโคลนนิ่งไว้ซักล้าน.,โสมชบา
เฮียฮ้อ–สุรชัย เชษฐโชติศักดิ์ ฉลองปี 2018 แบบแฮปปี้ เพราะซีรีส์ หนุมาน สงครามมหาเทพ พลังลิงน้อยมารุติสุดน่ารัก
โสมชบาจ๊ะจ๋า,โสมชบา,เฮียฮ้อ,สุรชัย เชษฐโชติศักดิ์,หนุมาน